Държавен вестник, бр. 22, 2013 г., стр. 11

БРОЙ  22	
Д Ъ Р Ж А В Е Н  В Е С Т Н И К 	
СТР.  11  
(7) Определянето на специфични за типа 
биологични референтни условия чрез изпол­
зване на моделирането може да включва из­
ползването на прогнозни методи или методи 
за оценка на данни от минали периоди. Тези 
методи трябва да използват исторически, 
палеоложки или други налични данни и да 
осигуряват достатъчно ниво на надеждност 
по отношение на стойностите на референт­
ните условия.
(8) Когато не е възможно да се определят 
специфични за типа референтни условия 
за даден биологичен елемент за качество 
вследствие на висока степен на природно 
обусловена изменчивост на този елемент, 
а не само в резултат на сезонна промяна, 
тогава този елемент може да се изключи 
от оценката на екологичното състояние за 
съответния тип повърхностни води. Басейно­
вите дирекции описват причините за такова 
изключване в плановете за управление на 
речните басейни.
Г л а в а  ч е т в ъ р т а
ОПРЕДЕЛЯНЕ НА НАТИСКА ОТ ЧОВЕШ­
КА ДЕЙНОСТ ВЪРХУ ВОДНИТЕ ТЕЛА
Чл. 7. (1) Директорите на басейновите 
дирекции събират и поддържат в актуално 
състояние информация за вида и големината 
на значимия натиск от човешка дейност, на 
който повърхностните водни тела в границите 
на всеки район за басейново управление е 
възможно да са подложени.
(2) Органите по ал. 1 извършват оценка и 
идентифициране на значими замърсявания от 
точкови и дифузни източници и по-специално 
на такива с вещества, посочени в приложение 
№ 3, от битови, промишлени, селскостопански 
дейности и други инсталации.
 (3) Оценката и идентифицирането по 
ал. 2 се извършва въз основа на информация, 
събрана в съответствие с изискванията на 
нормативната уредба, както и на всякаква 
друга информация, необходима за целите на 
анализа по ал. 1.
Чл. 8. (1) Директорите на басейновите 
дирекции извършват оценка и идентифици­
ране на: 
1. значимите водовземания за използване 
за битови, промишлени, селскостопански 
и други цели, включително и на сезонните 
колебания и общата годишна потребност от 
вода, както и загубите на вода в разпредели­
телните системи;
2. въздействието на значимото регулиране 
на оттока, включително и на отклоняването и 
прехвърлянето на води във водосбора на други 
речни басейни, върху общата характеристика 
на оттока и водните баланси;
3. други значими въздействия от човешка 
дейност върху състоянието на повърхност­
ните води.
(2) Органите по ал. 1:
1. идентифицират значимите морфологични 
изменения на водните тела;
2. извършват оценка на видовете земе­
ползвания, включително идентифициране на 
основните населени, промишлени и селскосто­
пански райони, и където е целесъобразно – на 
горите и местата за риболов.
Чл. 9. Значимостта на различните видове 
натиск по чл. 7 и 8 се определя по критерии, 
утвърдени със заповед на министъра на окол­
ната среда и водите.
Чл. 10. (1) Директорите на басейновите 
дирекции извършват оценка на податливостта 
на състоянието на повърхностните водни тела 
на натиска от човешката дейност, определен 
по реда на чл. 7 и 8 съгласно т. 1.2 от при­
ложение № 2.
(2) Органите по ал. 1 използват събрана­
та информация по чл. 7 и 8, както и всяка 
друга подходяща информация, включително 
съществуващите мониторингови данни за 
околна среда, за извършване на оценка на 
вероятността повърхностните водни тела в 
границите на района за басейново управление 
да не постигнат целите за качеството на окол­
ната среда, определени по реда на чл. 156а ЗВ.
(3) Органите по ал. 1 извършват по-ната­
тъшно характеризиране на водните тела, за 
които е определено, че има риск да не постиг­
нат целите за качество на околната среда, с 
цел оптимизиране планирането на програми 
за мониторинг на водите по чл. 169а и на 
програмите от мерки по чл. 156м ЗВ.
Г л а в а  п е т а
КЛАСИФИЦИРАНЕ И ПРЕДСТАВЯНЕ НА 
СЪСТОЯНИЕТО НА ПОВЪРХНОСТНИТЕ 
ВОДИ
Раздел I
Сравнимост на резултатите от биологичния 
мониторинг
Чл. 11. (1) Басейновите дирекции и Изпъл­
нителната агенция по околна среда (ИАОС) 
създават система за мониторинг за оценка 
на стойностите на биологичните елементи 
за качество, определени за всяка категория 
повърхностни води или за силно модифици­
рани и изкуствени повърхностни водни тела. 
Системата се основава на определени биоло­
гични видове или групи биологични видове 
и техните количествени и/или качествени 
характеристики, които са представителни за 
качествения елемент като цяло.